 इ’आं सेई हुंदा ऐ जे निर्वाचन आयोग पासेआ जम्मू-कश्मीर च नवम्बर म्हीने च चुनांऽ करोआने दा पक्का मन बनाई लैत्ता गेआ ऐ।  इस गल्ला थमां सेई हुदां ऐ जे केंद्र सरकार अपने फैसले उप्पर अटल ऐ।  सच ते एह् जे मजूदा हालात ते पूर्वाधारनाएं दे मद‌्द‌ेनज़र एह् फैसला रातजीतिक कार्यकादिएं दा फैसला होग।  केद्र इत्थे खरी, भैडी, जनेही बी होऐ तौले थमां तौले निर्वाचित बवस्था दी ब्हाली चांह्‌दा ऐ।  एह्‌दे परैंत एह् गल्ल बी जरूरी ऐ जे एह् कियां होना लोड़चदा ऐ ते उस नजरिए कन्नै समें उप्पर चुनांऽ करोआए जाने दा एह् फैसला उस्से बेल्ले सही हुदां ऐ जिसलै हालात रमानदारी आह्‌ले होन ब मुश्कल गल्ल एह् जे जम्मू-कश्मी च हालात रमानदारी आह्‌ले नेईं हैन।  इक दलील एह् होई सकदी ऐ जेकर चुनांऽ करोआने दे रस्ते च ऐसे वचार कीऽ रक्खे जान।  जेकर राजनीतिक बवस्था थमां पैह्‌ले जनसमर्थन दा इक सम्मानजनक दर्जा हासल करना चांह्‌दी ऐ जां एह्‌दे लेई जरूरी बी ऐ तां फ्ही एह् गल्ल साफ ऐ जे चुनांऽ करोआने दा फैसला संदिग्ध ऐ।  कश्मीर घाटी दे कन्नै-कन्नै जम्मू खित्ते दे शि खेत्तरें च बी हालात चुनांऽ करोआए जाने लेई स्हेई नेईं हैन।  हालात ऐसे न जे आजाद निपक्ख ते पारदर्शी चुनांऽ दा करोआया जाना केईएं बजहें जिनेंगी बार-बार दोहराना जरूरी नेईं ऐ, दी बजाह् कन्नै संभव नेई हैन।  मोजूदा हालात आजाद चुनांऽ प्रचार लेई आजाद म्होल गी जकीनी नेईं बनांदे हैन इस्सै चाल्ली एह हालात मतदान दे दिन मददाताएं गी बोट पाने लेई प्रेरित नेईं करदे हैन।  ऐसी गल्ल बी नेईं ऐ जे हालात च सुधारह आह्न्ने दी कोई सभांवना गै नेईं ऐ।  इस मामले च औने आह्‌लें नतीजें दा बड़ी आसानी कन्नै अंदाजा ताया जाई सकदा ऐ।  नैतिक वैद्यता ते सार्थ जनसमनि दे बगैर इक राजनीतिक शासन लाह् पजाने थमां मता नसकान पजाई सकदा ऐ जेह्‌दे नतीजे च अलगाव ते अस्थिरता बचग। 